cyanic-selkie/wikianc huggingface dataset:
Willem Hendrik Feije van Heemstra
thumb|W.H.F. baron van Heemstra.
Willem Hendrik Feije baron van Heemstra (Menameradiel, 27 april 1842 - De Haach, 19 augustus 1920) wie in Nederlânsk boargemaster en lid van de Provinsjale Steaten.
Wurkpaad
Van Heemstra waard 22 augustus 1867 boargemaster fan Harns en yn 1883 folge syn beneaming ta boargemaster fan Dimter. Hy wie de earste boargemaster fan Dimter, dy't net út dy sêd sels kaam en boppedat de earste "karriêre-boargemaster". Fierder wie er lid fan de Provinsjale Steaten fan Oerisel. Van Heemstra wie Ridder yn de Oarder fan de Nederlânske Liuw.
Tetman en Jarich
Harren grutte trochbrek kaam oan 'e ein fan de oarloch mei de revu "De tiid hâldt gjin skoft", in opdracht fan it Bitgumer muzykkorps. De premiêre wie yn jannewaris 1944 en it waard dêrnei hast 1200 kear opfierd. Dêrnei folgen noch 23 Fryske revu's, 17 gelegenheidsrevu's en 10 Nederlânske revu's. Der spilen ek oare famyljeleden yn mei en Klaas en Tine Westra. Oant 1951 wie S.J. van der Molen pianist, dy't letter ek muzyk en teksten skreaun. Cor Huisman wie dêrnei oant 1963 muzikant.
Jim Hines
James Ray (Jim) Hines (Dumas, Arkansas, 10 septimber 1946 - Hayward, Kalifornje, 3 juny 2023) wie in Amerikaansk atleet, dy't útkaam op de sprint. Hy had ienris meidien oan de Olympyske Simmerspullen en waard doe twa kear Olympysk kampioen. Fyftjin jier lang, fan 14 oktober 1968 oant en mei 3 july 1983 wie Hines hâlder fan it wrâldrekôrd op de 100 meter. Jim Hines ferstoar op 3 juny 2023, yn 'e âldens fan 76 jier.
Karnaval
thumb| ''Karnavalswein regio [[Noard-Brabân]] Karnaval is in fan oarsprong roomsk feest dat fierd wurdt yn de trije dagen foarôfgeand oan Jiskewoansdei. Neffens de tradysje duorret it feest fan snein oant tiisdeitejûn - de Fêsteljûn. Om tolve oere nachts begjint de fêsteltiid fan 40 dagen en duorret oant Peaske.
Oarsprong
De oarsprong fan it karnaval is ûnbekend. Fan âlds is karnaval in ytfestijn, omdat it de lêste mooglikheid wie jin te bûten te gean foar de fêsteltiid, wêryn men him beperkte ta it minimaal needsaaklike.
Op Fette Tiisdei (foar de fêstel) waard alle fet dat yn de hûs wie opmakke omdat it oars bedjerre soe. De fêstel is ta betinking fan de 40 dagen dy't Jezus neffens it Nije Testamint yn de woastyn fêste en ek ta besinning op de kristlike kearnwearden.
It feest bestie grif al langer as de kristlike tradysje, en hat de tsjerke it makliker fûn om it heidenske karnaval om de setten yn in kristlike tradysje as om it út bannen. Soks barde ek wol mei oare foarkristlike feesten as Krysttiid dat oarspronklik in heidensk midwinterfeest wie.
De Romeinen fierden it feest fan de saturnaliën dat in soad skaaimerken fan it hjoeddeiske karnaval hie lykas feesten fan tarren en smarren, in soarte prins karnaval, fermommingen en optochten troch de strjitten.
It 'heidenske' karnaval waard rûnom yn Europa fierd. Bygelyks yn Ruslân is dit feest bekend ûnder de namme maslenitsa (frij oersetten: bûterfeest). Antropologysk sjoen is it karnaval in omkearingsritueel, wêryn maatskiplike rollen omdraaid wurde en noarmen oer winsklik gedrach opskood wurde.
Karnaval yn Fryslân
Karnavalferienings yn Fryslân:
De datum fan karnaval
De karnavalsdatum fynt syn oarsprong yn de tsjerklike kalinder, dy't rekkene wurdt út de earste Peaskedei wei. Peaske is bepalend foar de datum fan de earste karnavalsdei. Peaskesnein is, neffens it Konsily fan Nicaea (325 nei Kristus), de earste snein nei de earste folle moanne nei it begjin fan de maitiid (21 maart), dizze dei kin berekkene wurde mei it Oudin-algoritme. Gean dan sân wiken werom foar de earste Karnavalsdei (of 40 dagen foar Earste Peaskedei). Karnaval begjint offisjeel op snein.
Peaske kin op syn gaust op 22 maart wêze en op syn letst op 25 april. Dit hâldt yn dat it ierst mooglike karnaval op 1 febrewaris is, de lêst mooglike datum is 8 maart.
Wynmotor Koarnjum
thumb|240px|De Wynmotor Koarnjum yn 2010 De Wynmotor Koarnjum is in poldermole yn it doarp Koarnjum yn de gemeente Ljouwerteradiel. De mole mei in stellinghichte fan 3,6 meter is in lytse Amerikaanske wynmotor mei in wynrêd fan 18 blêden en in diameter fan 2,4 meter, dy't ± 1925 boud waard. Hy stiet in pear hûndert meter besúdwesten Koarnjum njonken de N357. De wynmotor is net foar publyk tagonklik.
Kolombia
Republyk Kolombia is in lân yn it noardwesten fan Súd-Amearika. De haadstêd is Bogota.
Lizzing
It lân wurdt begrinze troch de lannen:
Plakken
thumb|left|De besnijde piken fan de [[Nevado del Tolima|Nevado del Tolima fulkaan, 5,200 meter.]] De haadstêd en grutste stêd fan it lân is Bogotá. Oare grutte plakken binne: Medellín, Cali, Barranquilla en Cartagena.
Rivieren
Kolombia hat in soad rivieren; it grutstepart rint yn en nei it easten. De wichtichste rivieren yn it noarden binne de Meta, de Vichada en de Gûaviare (allegear yn it streambekken fan de Orinoko). Yn it westen fan it lân streamt de Magdalena, troch de dellings fan de Andes en de Kauka.
Lânskip
thumb|Geografyske yndieling fan Kolombia Kolombia falt rûchwei yn seis geografyske gebieten útien:
Klimaat
It klimaat is sawat oeral tropysk sûnder grutte skommelings yn temperatuer.
Skiednis
It tsjintwurdige Kolombia bestiet sûnt 1928. Nei 1948 barden der in rige militêre kûps, folge troch de diktatuer fan Rojas Pinilla (1953-1957). Nei syn fal hawwe liberalen en konservativen it saneamde "Front fan Nasjonale Herfoarming" foarme en om bar regeard. Yn 1974 wiene de earste frije presidintsferkiezings.
Befolking
It grutste part fan de befolking wennet yn it Andesgebiet en it Karibyske kustgebiet. Sa'n 49% fan de Kolombianen wennet yn stêden. Inkeld in lyts persintaazje fan de befolking is fan ynhiemske yndiaanske komôf. Likernôch de helte bestiet út mestizen, 43% is blank en 13% is fan Afrikaanske komôf.
Fuotbalferiening Bûtenpost
Gegevens
Namme Bynamme Oprjochte Tenu Fjilden Earste team Trainer
Keppeling om utens
- webstee fan de klup
Sjoch ek
List fan Fryske fuotbalferienings
Kolombia
Taal
It meastepart fan de befolking sprekt Spaansk dat ek de offisjele taal fan it lân is, yn it kustgebiet Karibysk Spaansk.
Religy
It meastepart fan de Kolombianen is Roomsk-katolyk, wylst de yndiaanske stammen yn de reinwâlden meast oanhingers fan natoergodstsjinten binne.
Jûkatan (steat)
Jûkatan (Spaansk: Yucatán) is in dielsteat fan Meksiko, yn it noardwesten fan it skiereilân Jûkatan. Yn it westen en súdwesten grinzet it oan de dielsteat Campeche, yn it noarden oan de Golf fan Meksiko en yn it suden en easten oan de dielsteat Quintana Roo. De dielsteat is bestjoerlik ûnderferparte yn 106 gemeenten. Yn Jûkatan binne de tige ferneamde Maya-ruïnestêden lykas Chichén Itzá en Uxmal te finen.
Fryske Organisaesje foar Kulturele Autonomy
thumb|300px|FOKA aksje yn maaie 1974 yn Utingeradiel (Ljouwerter Krante 29-05-1974).
De Fryske Organisaesje foar Kulturele Autonomy (ôfkoarte FOKA) wie yn it jier 1974 in organisaasje fan Fryske studinten yn Grins. Foaroanmannen fan de FOKA wienen Alex Riemersma en Auke van der Goot.
Fokus
Nei Kneppelfreed wienen der troch de oerheid ferskate tasizzingen dien oan it Fryske folk. Neffens de organisaasje wie it plak fan it Frysk yn iepenbiere rûnten noch fierstente lyts.
Aksje
Yn 'e nacht fan 24 op 25 april wie de earste aksje ûnder it motto: "Frysk Blinders". In stikmannich ferkearsbuorden, plaknammebuorden en oare iepenbiere opskriften waarden mei plakplaatsjes en ferve bekladde. De FOKA hie de plaknamme- en strjitnammebuorden oanpakt, omdat dy de konkrete symboalen binne dy't de macht fan de oerheid oantoane. De skea wie sa likernôch 3.000 gûne.
Op 15 maaie reizgen plysjes út Fryslân nei Grins om dêr fjouwer Fryske studinten te hearren. Twa bekenne by de FOKA te hearren, de oare twa ûntkenne.
Yn 'e nacht fan 28 op 29 maaie kaam de organisaasje fannijs yn aksje, diskear yn Utingeradiel. By dy aksje easke de FOKA fan de ANWB om foar 1 septimber 1974 de útspraak te dwaan, dat foar 1 jannewaris 1976 alle troch him yn Fryslân oanbrochte buorden yn it Frysk steld wêze soenen. De FOKA sei dat se derop rekkenje soenen, dat de FRAM en de PTT itselde dwaan soenen. De skea yn Uteringadiel wie 500 gûne.
Op 2 juny oppenearre de FOKA him yn de Súdwesthoeke oer Fryske tsjerketsjinsten. De organisaasje hong pamfletten oan tsjerkedoarren mei it boadskip dat God wol Frysk ferstiet.
De rjochtsaak tsjin de FOKA wie yn desimber 1974, dêr't de leden gjin rjocht by hienen op in pro deo abbekaat. Twa Fokaleden waarden yn 1975 feroardiele ta in boete fan F 250,- en in foarweardlike frijheidsstraf. Der waard in gironûmer iepene om de kosten betelje te kinnen.
De Lotten
thumb|De Lotten De Lotten is in wyk fan de stêd Snits. Oandielen yn de mienskar, de mienskiplike greide, sa't dy jierliks ferhierd waarden, hieten eartiids Lotten.
Yn 1572 kaam de kommanderij St. Jansberg yn hannen fan de stêd Snits. Dat wie yn it begjin fan de Tachtichjierrige Oarloch en út eangst dat de Spaanske lânfâd Caspar de Robles him mei syn troepen yn it kleaster ferskânzje soe, liet it stedsbestjoer de kommanderij ôfbrekke. De stikken lân fan Sint Jansberch waarden ferhierd oan Snitser boargers, dy't der har fee op rinne lieten.
De kleasterlannen waarden troch de stêd beheard as wie it in mienskar, ofwol as hearde de grûn ta oan de Snitser mienskip. De mienskar omfette 63 kogongen te hea en te gers, plus noch in ekstra kogang te hea. Der koenen dus 63 kij op weidzje en der koe foar 64 kij hea wûn wurde. Trochdat alle jierren lotte waard krigen de stikken lân de namme De Lotten.
It hjoeddeiske gebiet De Lotten leit foar in diel op de lannen dy't ea ta de korpus fan de kommanderij Sint Jansberg hearden en dy't dus letter middels jierlikse ferlottings ferhierd waarden oan de Snitsers.
Leien
Leien (Nederlânsk en offisjeel: Leiden) is in stêd en gemeente yn de provinsje Súd-Hollân, mei 119.800 ynwenners en mei in gebiet fan 23,16 km², wêrfan 1,16 km² wetter. Neffens ynwennertal is Leien nei Rotterdam, De Haach en Soetermar de fjirde gemeente fan Súd-Hollân. Sleutelstad ('Kaaistêd') is de bynamme fan de stêd, ferwizend nei it stêdswapen.
Leien hat de âldste universiteit fan Nederlân. Dêrneist is de stêd bekend om syn rike skiednis en de âlde binnenstêd. De binnenstêd hat in soad grêften, monumintale bouwurken en hofkes.
Wapen en flagge
It stêdswapen fan Leien bestiet út in wyt of sulveren skyld mei twa krúste kaaien. It wapen ferwiist nei Sint Piter, de patroan fan de stêd en nammejouwer fan de grutste tsjerke yn Leien, de Pieterskerk. Petrus hie de kaaien fan de himel fan Jezus krigen.
It offisjele wapen fan Leien bestiet út in reade liuw op in festingmuorre mei de Latynske spreuk ' Haec liberatis ergo ' ('dit omwille fan de frijheid'), ferwizend nei it ferset yn de Nederlânske Opstân. De linker klau fan de liuw leit op it skyld mei de twa kaaien en yn de oare hat er in sulveren swurd.
Skiednis
De stêd ûntstie as dykdoarp oan de gearrin fan de Alde Ryn en Nije Ryn. De âldste fernijing datearret fan om en by 860, doe't it doarp Leithon neamd waard. By it doarp waard in keunstmjittige hichte opsmiten, dêr't in boarch op kaam te stean. Dy boarch wy alderearst de sit fan de lienman fan de biskop fan Utert, letter kaam dizze yn hannen fan de greve fan Hollân. De delsetting krige yn 1266 befêstiging fan de stedsrjochten, mar wierskynlik binne dy âlder. Letter yn de midsiuwen groeide de stêd út ta it grutste plak fan Hollân, ûnder oare troch de oplibjende lekkenyndustry. Yn 1389 wreide de sted yn 't suden út, dit wie nedich yn ferbân mei de groeiende befolking.
Yn de Partijtiid waard de stêd in 1420 ynnaam troch Jan sûnder Genede. Op 1 maart 1512 stoarte de hûndert meter hege toer fan de Pieterstsjerke yn, oant dat momint ien fan de heechste tuorren yn Nederlân. De toer waard nea wer boud, de tsjerke sels stiet der noch hieltyd.
Yn 1572 keas de stêd foar de side fan de opstân tsjin Spanje. As reaksje op dit beslút waard de sted belegere troch de Spaanske lânfâd Requenses, yn it jier 1574. Nei't it belegering ôfslein wie, op 3 oktober 1574, kriich it plak de Universiteit Leien kado fan Willem fan Oranje (al wurdt ek wol sein dat Willem hjir polityk/bestjoerlike redenen foar hie: der wie behoefte oan heech oplate folgelingen).
Fan de 18e iuw ôf rekke de tekstylyndustry yn ferfal, ûnder oare troch hege leanen en proteksjonistyske maatregels fan Frankryk. Gefolch wie it omleech gean fan it tal ynwenners fan de sted: nei 30.000 yn 'e 18 iuw nei in djiptepunt fan 27.000 rûnom 1815. Op 12 jannewaris 1807 wie de Leidse Sjitkrûtramp, wêrby't likernôch 150 minsken om kamen. Kening Loadewyk Napoleon besocht it plak fan de ramp om de help oan de slachtoffers te stypjen. In grut part fan de sted waard ferwoaste troch de ûntploffing: op it plak waard it Van der Werfpark oanlein en in laboratorium set. In deselde iuw waard Leien oansletten op it spoar: yn 1842 waard de belangrike spoarline nei Alkmaar yn gebrûk naam. Troch dat spoar bloeide Leien wer in bytsje op, mar it ynwennertal kaam oant en mei 1900 net wer boppe de 50.000. Pas rûnom 1896 breide de sted bûten de singels út.
Yn de Twadde Wrâldkriich waard ek Leien swier rekke: benammen it gebiet om it Sintraal Stasjon en de Marewyk hinne waarden troch bombardeminten fernield. It histoarysk sintrum fan de sted waard sparre. Oan de Morswei stiet noch hieltiten in Dútske bunker.
It hjoeddeistige Leien is in sintrum fan wittenskip en nije techology. Dêrneist spilet ek it toerisme in wichtige rol foar de âld festingstêd.
Geografy
Leien leit yn it noarden fan de provinsje Súd-Hollân, op sa'n 45 kilometer fan Amsterdam en 18 kilometer fan De Haach. Troch Leien streamt de Âlde Ryn, dy't him oan de râne fan de stêd ôfsplist fan de Nije Ryn. Beide rivieren komme in it sintrum fan de stêd wer byinoar. Fjirder takje it Ryn-Skiekanaal en de Zijl harren ôf út Leien wei.
Wetter en grien
Mei namme yn 'e binnenstêd is it wetter wichtich. Neist de Âlde en Nije Ryn hat Leien ek in soad grêften en singels. De bekendste grêft is it Rapenburg, dêr't in soad steatlike hûzen oan stean. Bûten de stêd ferbine tal fan rivierkes en kanaaltsjes de sted mei de grutte wetterplassen, sa as Vlietland, de Kagerplassen en it Valkenburgse Meer.
De singels foarmje ek in wichtige grienfoarsjenning yn de stêd: in soad parken binne op it plak fan de eardere stedswâlen kaam. Bûten it sintrum leit it Leidse Hout, in grut stedspark, en binne lytsere wykparkjes, sa as it Bosk fan Bosman en it Park Merenwijk mei bernebuorkerij.
Gemeenteried
De gemeenteried fan Leien bestiet út 39 sitten. Hjirûnder de gearstelling sûnt 1994:
Partnerstêden
Leien is ferbûn mei Oxford (Grut-Brittanje), Krefeld (Dútslân), Torún (Poalen), Juigalpa (Nikaragûa) en Buffalo City (Súd-Afrika).
Religy en libbensbeskôgingen
Út ûndersyk docht bliken dat rûn om 40 persint fan de ynwenners fan Leien in geloofsoertsjûgingen hat: 33% rekkent harren ta it Kristendom, 5% ta de Islam en 2% ta wat oars. Fan de befolking besiket 25 persint wol ris in tsjerke, moskee of in oare geloofsromte (wêrby moslims faker nei de moskee gean dan kristenen nei de tsjerke).
Bekende Leienaren
In soad minsken hawwe, troch dat se berne binne yn Leien, of om't se der wenne hawwe, in bân mei de stêd. De ferneamdste fan dy minsken is Rembrandt, dy't yn 1606 berne waard yn de stêd. Der binne ek oare bekende skilders yn Leien berne, sa as Jan Steen, Gerrit Dou en Frans van Mieris de Oudere.
Troch de oanwêzigens fan 'e universiteit kamen ek in soad wittenskippers nei Leien. Jin moatte tinke oan Justus Lipsius (nei wa't in fakulteit neamd is), Sebald Justinus Brugmans, Carolus Clusius, Constantijn Huygens en René Descartes. Jacobus Arminius en Franciscus Gomarus begoan harren diskusje oer predestinaasje oan de Universiteit Leien. Fjirder wienen oan de universiteit ferbûn: Herman Boerhaave, Heike Kamerlingh Onnes, Hendrik Lorentz, Pieter Zeeman, Willem Einthoven en Nicolaas Meerburgh. Yn 1920 waard Albert Einstein bysûnder heechlearaar oan de Universiteit. Fjirder hawwe in tal leden fan it Nederlânsk Keninklik Hûs yn Leien wenne en studearre.
Bysûndere plakken
In pear plakken yn de stêd mei in bysûndere skiednis binne:
St. Anger (album)
St. Anger is it achtste studio-album fan Metallica. It album waard opnommen fan 1 maaie 2002 oant en mei 8 april, 2003 yn de eigen studioa fan Metallica yn San Rafael, Kalifornje en waard pear moanne letter op 5 juny 2003 útbrocht. It wie it lêste album mei producer Bob Rock dy't op dit album ek de sesjemuzikant wie om de baspartijen yn te spyljen om't Jason Newstêd yn 2001 krekt foar't de band eins mei de opnamen begjinne soe opstapt wie en der noch net in nije bassist fûn wie. Dat wie niet de ienichste reden dat de opnamen in langere tiid yn beslach naam hiene, dit kaam ek trochdat sjonger James Hetfield him opnimme litten hie yn in ôfkicksintra. Yn dizze rûzige perioade fan de opnamen fan St. Anger wie de band folge troch in kameraploech. Dat resultearre úteinlik yn de dokumintêre Some Kind of Monster dy't yn 2005 yn premjêre gie.
Finn (Star Wars)
Finn (earder FN-2187) is in fiktyf personaazje út 'e Star Wars-franchise. Hy is ien fan 'e protagonisten út 'e trije films fan 'e Star Wars-ferfolchtrilogy, dy't tusken 2015 en 2019 makke waarden. Hy waard betocht troch de senarioskriuwers fan it earste diel, Star Wars: Episode VII – The Force Awakens, te witten: Lawrence Kasdan, Michael Arndt en J.J. Abrams. De negroïde Finn is oarspronklik in stoarmtroeper fan 'e Earste Oarder. Ut wjersin tsjin 'e oarlochsmisdieden dy't de stoarmtroepers begeane, desertearret er, wêrnei't er belutsen rekket by it Ferset. It personaazje fan Finn waard yn alle trije films fertolke troch de Ingelske akteur John Boyega, foar wa't it in trochbraakrol wie.
Yn The Force Awakens
Yn Star Wars: Episode VII – The Force Awakens (2015), it earste diel fan 'e Star Wars-ferfolchtrilogy, wurdt Finn yntrodusearre as stoarmtroeper FN-2187 fan 'e Earste Oarder. Dat is in ekstremistyske organisaasje en separatistysk steatsferbân gearklofte út 'e restanten fan it Galaktysk Keizerryk. FN-2187 is as lyts jonkje troch slavehellers stellen fan syn âldelju en trochferkocht oan 'e Earste Oarder, dy't in net te sêdzjen ferlet fan nije soldaten hat. Hy tsjinnet ûnder de ûnmeilydsume kaptein Phasma en is salang't er wit traind om in effektyf, trou en genedeleas militêr te wêzen.
Nettsjinsteande dat kin FN-2187 it net goedkrije as syn ienheid de Sith-ridder Kylo Ren ûnderstypje moat by in oerfal op in freedsume delsetting op 'e woastynplaneet Jakku, en dêre oardere wurdt om alle doarpelingen ôf te slachtsjen. Wylst de oare stoarmtroepers in bloedbad oanrjochtsje, komt FN-2187 yn gewisseneed en lost gjin skot. Dêrfoar wurdt er neitiid, as se wer oan board binne fan it stjerreslachskip fan 'e Earste Oarder dat yn in baan om 'e planeet rûntsjedraait, bestraft troch kaptein Phasma. Dyselde oarderet him ek om himsels op te jaan foar werkondisjonearring. Ynstee beslút FN-2187 te desertearjen. Dêrfoar hat er lykwols ferlet fan in piloat.
Sadwaande befrijt FN-2187 de troch Kylo Ren yn it útmoarde doarp finzen nommen Poe Dameron, in piloat fan it Ferset tsjin 'e Earste Oarder, dy't him de namme 'Finn' jout op basis fan 'e letter FN út syn stoarmtroeperoantsjutting. Se stelle in TIE-jager en naaie tegearre út, mar harren tastel rekket skansearre as se mei grou geskut besketten wurde, dat se moatte in needlâning yn 'e woastyn fan Jakku meitsje. Finn, dy't út 'e TIE-jager slingere wurdt, mient dat Dameron omkomt as it tastel yn driuwsân weisakket en ûnder de grûn ûntploft. Hy ûntdocht him fan syn wite stoarmtroeperwapenris en klaait him yn in jas fan Dameron, wêrnei't er in paad troch de woastyn siket om úteinlik út te kommen by de Foarpost Niima.
Dêre komt Finn de jonge rommelsykster Rey en Dameron syn bolfoarmige robot BB-8 tsjin, dy't Dameron foar syn finzenname fuortstjoerd hie mei ynformaasje fan krúsjaal belang foar it Ferset. De robot ken syn jas werom as Dameron sines, en Finn leit út dat Dameron dea is. Hy hâldt út dat er sels in lid fan it Ferset is. Mei't er de wyt-mei-oranje robot weromken út 'e ferhalen fan Dameron, beseft er dat BB-8 ynformaasje fan ûnskatbere wearde by him draacht. Hy biedt oan om 'e robot werom te bringen nei it Ferset, benammen om't er sels in manear siket om fan 'e planeet ôf te kommen. As de Foarpost Niima út 'e loft wei besketten wurdt troch in twatal TIE-jagers dy't Finn syn oanwêzigens dêr fêststeld hawwe, stelle hy, Rey en BB-8 in âld romteskip fan it pleatslike ûnderwrâldfiguer Unkar Plutt. Dat skip blykt de Millennium Falcon te wêzen, it legindaryske romteskip fan smokkelder en held fan it âlde Rebelleferbûn Han Solo.
Rey is in earsten piloat en wit mei Finn as boardskutter nei in spektakulêre efterfolging mei de TIE-jagers ôf te weven. Dêrnei ferlitte se de planeet Jakku om BB-8 werom te bringen by it Ferset, dat in basis hat op 'e planeet D'Qar, yn it planetestelsel Ileenium. Se hawwe Jakku lykwols noch mar kwealk efter har litten as de Millennium Falcon útskeakele en opslokt wurdt troch in grutter romteskip. Rey en Finn freezje dat it de Earste Oarder is, mar it blike Han Solo en syn ko-piloat, de Wookiee Chewbacca, te wêzen. De Millennium Falcon is fan harren stellen om dêrnei troch ferskate hannen te gean en úteinlik by Unkar Plutt te bedarjen. Solo is fan doel om Rey, Finn en BB-8 yn in rêdingskapsule fan board te setten, mar dat komt der net fan as syn frachtskip binnenkrongen wurdt troch twa ûnderskate groepen kriminelen dy't er jild skuldich is. Nei in konfrontaasje naaie Solo, Chewbacca, Rey, Finn en BB-8 út yn 'e Millennium Falcon.
Solo nimt Rey, Finn en BB-8 mei nei de planeet Takodana, dêr't er harren yn 'e kunde bringt mei Maz Kanata, in mear as tûzen jier âlde, bûtenierdske útbaatster fan in kroech yn 'e ruïne fan in âld kastiel. Hja hat konneksjes mei it Ferset en biedt oan om BB-8 te helpen en kear werom nei de fersetsbasis op D'Qar. Nei't Solo him ynflústere hat dat froulju altyd efter de wierheid komme, bychtet Finn oan Rey op dat er gjin fersetsman is, mar inkeld in deserteur. Holpen troch Maz Kanata makket er plannen om op it skip fan guon besikers fan 'e kroech nei de Bûtenrâne fan it Stjerrestelsel te reizgjen om dêr wei te wurden. Hy stiet op it punt om fuort, mar betinkt him op it lêste momint. Fan Maz kriget er de ljochtsabel tastoppe dy't fan Jedi-master Luke Skywalker west hat, en noch earder fan Luke syn heit Anakin Skywalker, om it wapen troch te jaan oan Rey wannear't sy dêr klear foar is.
Kylo Ren arrivearret mei syn stoarmtroepers op Takodana, mei't de oankomst fan 'e Millennium Falcon dêre oan harren rapportearre is troch in spion, Bazine Netal, dy't as klant yn 'e kroech fan Maz Kanata tahâldt. De TIE-jagers fan 'e Earste Oarder meitsje de kastielruïne frijwol mei de grûn lyk, en nei in fjoergefjocht mei de stoarmtroepers moatte Solo, Chewbacca, Finn en BB-8 harren oerjaan. Underwilens hat Kylo yn it wâld Rey opspoard en oermastere. Poe Dameron, dy't by de needlâning op Jakku dochs net omkommen wie, liedt in oanfal fan X-wjukjagers fan it Ferset, dêr't de stoarmtroepers troch op 'e flecht jage wurde. Finn en syn maten witte frij te kommen, mar de bewusteleaze Rey wurdt troch Kylo yn syn romtefear ûntfierd, ta grutte argewaasje fan Finn, dy't it barren sjocht, mar net tsjinhâlde kin.
Finn reizget mei de oaren nei de fersetsbasis op D'Qar, dêr't er de lieders fan it Ferset helpt by it plannen fan in militêre operaasje om it nije massaferneatigingswapen fan 'e Earste Oarder út te skeakeljen. Dat is de Stjerredeaderbasis, in planeet mei in ûndergrûnske basis foar de betsjinning fan sa'n ûnbidich grut superlaserkanon dat der hiele planetestelsels mei ferneatige wurde kinne. Finn, dy't as stoarmtroeper yn 'e Stjerredeaderbasis tsjinne hat, wiist de fersetslieders derop dat de termale ossilator it swakste punt fan 'e basis is. As se dy witte op te blazen, sil der in keatlingreäksje begjinne dy't de hiele planeet ferdylget. It probleem is allinnich dat de Stjerredeaderbasis omjûn wurdt troch in enerzjyskyld, sadat er foar de fersetslju ûnberikber is. Finn oppenearret dat er wit hoe't er it skyld útskeakelje moat, mar dêrfoar moat er der earst trochhinne sjen te kommen. Han Solo seit dat er dêr wol in foefke foar hat, mar wol dêr fierder net oer útwreidzje. Generaal Leia Organa, admiraal Gial Ackbar en de oare lieders fan it Ferset beslute om Finn der mei Solo yn 'e Millennium Falcon op út te stjoeren om it enerzjyskyld út te setten, wêrnei't Dameron en de oare piloaten fan it Ferset de termale ossilator bombardearje sille.
Solo syn 'foefke' blykt te wêzen dat it enerzjyskyld fan 'e Stjerredeaderbasis inkeld foarwerpen tsjinkeart dy't har fuortbewege mei in legere faasje as dy fan it ljocht. Hy brûkt dus flugger-as-ljochtreizgjen om troch it skyld te kommen, wêrby't er de Millennium Falcon op in hier nei tsjin it oerflak fan 'e Stjerredeaderbasis oan pankoeket. Hy, Chewbacca en Finn oerlibje it nauwerneed, mar witte harren skip oan 'e grûn te setten. Se ynfiltrearje de eigentlike basis, dy't yn it binnenste fan 'e planeet boud is. Dêr docht bliken dat Finn liigd hat: hy wit net hoe't er it skyld útsette moat en hat inkeld sein fan al om't er Rey rêde woe. De finingrike Rey is lykwols ûnderwilens ûntsnapt en jout har al rillegau by harren. Neitiid binne Finn, Rey en Chewbacca tsjûge fan 'e moard troch Kylo Ren op Han Solo, dy't syn eigen heit is.
As in breinroere Chewbacca op 'e dea fan syn freon reägearret troch in diel fan 'e Stjerredeaderbasis op te blazen mei earder oanbrochte eksplosiven, ûntkomme Rey en Finn mar nauwerneed nei it planeetoerflak ta. Underweis werom nei de Millennium Falcon wurde Finn en Rey op it planeetoerflak yn in wintersk nullewâld opwachte troch de ferwûne Kylo Ren. Finn besiket him te befjochtsjen mei de ljochtsabel fan Luke Skywalker, mar Kylo slacht him bewusteleas. Nei't Rey Kylo ferslein hat, rêdt Chewbacca har en de noch altyd bewusteleaze Finn, en mei-inoar ûntsnappe se yn 'e Millennium Falcon fan 'e Stjerredeaderbasis. Neitiid betteret Finn op 'e fersetsbasis op D'Qar op fan syn ferwûnings.
Yn The Last Jedi
Yn Star Wars: Episode VIII – The Last Jedi (2017) ûntflechtet Finn mei de rest fan it Ferset de basis op D'Qar, wêrfan't de lokaasje by de Earste Oarder bekend wurden is. De fersetsfloat ûntsnapt nei de hyperromte en waant him feilich, mar de Earste Oarder hat in apparaat ûntwikkele wêrmei't skippen sels troch de hyperromte hinne folge wurde kinne. In heale minút nei't de Fersetsfloat op in hiel oar plak de reële romte wer ynkomt, arrivearret dêr ek de float fan 'e Earste Oarder. Nei in oanfal fan TIE-jagers fan 'e Earste Oarder op 'e Fersetsfloat, wêrby't hast de hiele lieding fan it Ferset omkomt, nimt fise-admiraal Amilyn Holdo it befel oer de fersetsfloat oer. It is foar eltsenien dúdlik dat it gjin sin hat om nochris te besykjen en ûntkom fia de hyperromte, om't it Ferset noch mar brânstof hat foar ien hyperromtesprong, en de float fan 'e Earste Oarder gewoan folgje soe. De lytse romteskippen fan it Ferset binne flugger as de logge stjerreslachskippen fan 'e Earste Oarder, en kinne dêrom krekt bûten berik fan 'e grutte plofferkanonnen bliuwe. Der ûntstiet in efterfolging minder-as-ljochtfaasje, dy't lykwols net mear as in pear dagen duorje kin foar't it Ferset troch syn branje hinne is.
Finn beslút dat it tiid is om út te piken, dat hy pakt syn spul en glûpt nei de rêdingskapsules. Krekt as er ynstappe wol yn ien dêrfan, wurdt er trappearre troch de monteur Rose Tico, dy't noch yn rou is oer it sneuveljen fan har âldere suster Paige yn 'e lêste konfrontaasje fan it Ferset mei de Earste Oarder by D'Qar. No is se by de rêdingskapsules op wacht set om deserteurs tsjin te kearen. Finn besiket har te mislieden oer syn bedoelings, mar Rose lit har net bedrage en skeakelet him út mei in stroomstjitwapen.
Nei dy minder as gâns ûnthjittende moeting reitsje Finn en Rose oan 'e praat en betinke se in plan om 'e Fersetsfloat te rêden. It apparaat wêrmei't de Earste Oarder it Ferset troch de hyperromte folget, is mar op ien fan 'e stjerreslachskippen oanwêzich. Finn wit wêr't it is, en Rose kin it útsette. Wat se misse is in koadebrekker om harren tagong te ferskaffen ta de romte mei it apparaat. In holografysk petear mei fersetssympatisante en horekaûndernimster Maz Kanata ferwiist harren datoangeande nei in gokker yn it kasinoresort Canto Bight, dy't in reade blom op it revêr fan syn kolbêrjaske draacht. Mei help fan kaptein Poe Dameron en luitenant Kaydel Ko Connix pike Finn en Rose mei Dameron syn robot BB-8 út by de float wei en sette troch de hyperromte koers nei Canto Bight.
Dêre oankommen, sette se harren romtefear op in iepenbier strân del, wat blykber slim tsjin 'e pleatslike regeljouwing yngiet. Se sykje alle kasino's ôf nei de koadebrekker mei de reade blom, mar krekt as se him einlings sjogge, wurde Finn en Rose troch de plysje mei stroomstjitwapens oermastere en foar foutparkearjen ôffierd nei it pleatslike tichthûs. Dêr wurde se yn ien sel set mei de hacker DJ, dy't oanbiedt harren koadebrekker te wêzen. Finn en Rose stegerje syn oanbod ôf, mar binne likegoed ûnder de yndruk as DJ himsels (en harren) muoiteleas út 'e sel lit. Se geane ferskillende kanten út, en DJ komt BB-8 tsjin, dy't op eigen manneboet in befrijingsaksje foar Finn en Rose op tou set hie. Finn en Rose besykje werom te gean nei it kasino, mar krije al rillegau de plysje wer efter harren oan. Mei de help fan in keppel fathiers, semy-yntelliginte racedieren dy't troch harren eigners mishannele wurde, en de minskebern dy't de bisten fersoargje, witte se te ûntkommen nei it strân. Harren romtefear wurdt troch de plysje oan grôt sketten, en fierderop reitsje se ynsletten oan 'e top fan in heech klif. Se wurde rêden troch DJ en BB-8, dy't ûnderwilens tegearre in romteskip stellen hawwe.
Mei-inoar reizgje se werom nei de Fersetfloat, dy't noch altyd efterfolge wurdt troch de float fan 'e Earste Oarder. Finn, Rose, BB-8 en DJ witte tanksij de hackerskwaliteiten fan DJ ûngemurken oan board fan it fijannige flaggeskip te kommen. It slagget harren en berik de romte fan it apparaat wêrmei't de Fersetsfloat troch de hyperromte folge wurdt, mar ear't se dat sabotearje kinne, wurde se dêr trappearre troch Finn syn eardere befelfierend ofsier, kaptein Phasma. Dyselde lit de hiele groep yn 'e hechten slaan, útsein BB-8, dy't Finn earder kamûflearre hie troch in swart jiskefet op 'e kop oer him hinne te dwaan. Dêrtroch wurdt de robot net opmurken as in ynfiltrant.
Chloe Black
Chloe Black, echte namme Neelege D. Baker (14 juny 1974), is in rêstend Amerikaansk pornografysk aktrise fan Afro-Amerikaansk komôf, dy't berne is yn Los Angeles, yn 'e steat Kalifornje.
Finn (Star Wars)
Yn The Last Jedi
DJ hat Dameron tsjin Finn sizzen heard hat dat de opfarrenden fan 'e Raddus, de lêst oerbleaune kruser fan it Ferset, harren romteskip yn kamûflearre transportskippen ferlitte sille om nei de planeet Crait te flechtsjen, dêr't se deun lâns komme. Hy keapet no syn frijheid troch dy plannen te ferrieden oan generaal Hux, dy't it befel oer de float fan 'e Earste Oarder fierd. Phasma jout opdracht oan har stoarmtroepers om Finn en Rose stânrjochtlik te eksekutearjen. Ear't dat barre kin, raamt fise-admiraal Holdo by in selsmoardaksje de Raddus mei ljochtfaasje yn 'e float fan 'e Earste Oarder, dy't dêrby swier skansearre rekket. It flaggeskip brekt midstwa. Yn 'e gaos wit BB-8 Finn en Rose te befrijen. Tegearre befjochtsje se de stoarmtroepers dy't har deadwaan woene en wurde dyselden oermânsk. Finn ferslacht dêrby kaptein Phasma, foar't hja oer de râne fan in gat yn it swier skansearre skip rûgelet en yn 'e djipte yn 'e flammen fan in brân har lot fynt.
Finn, Rose en BB-8 ûntkomme yn in romtefear nei Crait, dêr't de lêste 400 leden fan it Ferset beskûl fûn hawwe yn in âlde rebellebasis út 'e tiid fan 'e Galaktyske Boargeroarloch, yn it binnenste fan in berch oan 'e útein fan in útstrutsen sâltflakte. It romtefear fan Finn-en-dy makket in needlâning dy't harren krekt op 'e tiid yn 'e basis bringt foar't de massive feilichheidsdoar tichtgiet. Behalven de fersetslju hawwe yn 'e basis ek guon foks-eftige wêzens beskûl socht, dy't fan kristal makke lykje te wêzen en lânseigen op 'e planeet binne. De reuseftige feilichheidsdoar blykt de iennichste yn- en útgong te wêzen. Sith-ridder Kylo Ren en generaal Hux liede in oanfal mei AT-AT's en in belegeringskanon dat troch de feilichheidsdoar hinne komme kin. Dameron beslút mei in kloft fersetslju, ûnder wa Finn en Rose, de fijân oan te fallen mei ferâldere lângliders dy't tritich jier efter de tiid binne en troch gebrek oan ûnderhâld suver útinoar falle. It slagget har net om ticht genôch by it belegeringskanon te kommen. Finn wol de oanfal likegoed trochsette, mar Rose komt foar dat er syn libben opofferet, om't se, sa seit se, de striid net winne sille troch dejingen te deadzjen dy't se haatsje, mar troch dejingen te rêden fan wa't se hâlde.
Yn The Rise of Skywalker
Yn Star Wars: Episode IX – The Rise of Skywalker (2019) hawwe Finn, Chewbacca en Poe Dameron in geheime moeting mei in kontaktpersoan dy't harren ynformaasje taspilet ôfkomstich fan in anonime sympatisant fan it Ferset binnen de Earste Oarder. Sa ûntdekke se dat keizer Palpatine, dy't mear as tritich jier lyn yn 'e Slach by Endor omkommen is, wer út 'e dea opstien is, dat er him op 'e ferburgen planeet Exegol befynt, en dat er in reuseftige float stjerreslachskippen boud hat dy't er de Lêste Oarder neamd. Rey lêst yn 'e notysjes fan har âlde master Luke Skywalker dat men ferlet hat fan in Sith-artefakt dat in 'weifiner' hjit om Exegol te berikken. Der binne mar twa fan sokke weifiners en Kylo Ren hat de iene al yn syn besit. Finn, Dameron, Chewbacca, Rey en de robots BB-8 en C-3PO sette mei-inoar yn it romteskip de Millennium Falcon ôf nei de woastynplaneet Pasaana, dêr't neffens Luke in oanwizing ferburgen wêze soe om 'e twadde weifiner te finen.
Op Pasaana oankommen, kriget de groep al rillegau pleatslike stoarmtroepers efter har oan. Se wurde finzen nommen, mar daliks wer befrijd troch in mysterieuze frjemdling mei in gesichtsbedekkende helm op, dy't Lando Calrissian blykt te wêzen, in held fan it Rebelleferbûn út 'e Galaktyske Boargeroarloch. Lando fertelt Finn-en-dy dat hy en Luke yn it ferline op Pasaana tegearre omdôch socht hawwe nei in artefakt dat harren de lokaasje fan 'e twadde weifiner dúdlik meitsje soe. Se bedarren op Pasaana om't se in agint fan 'e Sith folgen, in Ochi fan Bestoon. Dy syn spoar rekken se lykwols op Pasaana bjuster; it is ûnbekend wat der fan him wurden is, mei't syn romteskip noch altyd yn 'e woastyn stiet. Finn-en-dy beslute dat se it skip fan Ochi trochsykje moatte en sette ôf de woastyn yn. Ear't se it romteskip berikke kinne, reitsje se lykwols allegearre fêst yn driuwsân. Se kinne harsels net befrije en geane ien foar ien kopke-ûnder.
Ynstee dat se deageane, sakje Finn-en-dy lykwols dwers troch it plafon in ûndergrûnsk gongestelstel yn. Dêre fine se it bonkerak fan Ochi werom, en yn syn besit treffe se it artefakt oan dat se sykje: in dagge mei op it limmet in ynskripsje yn 'e taal fan 'e Sith. C-3PO is de iennichste dy't it lêze kin, mar syn programmatuer ferbiedt him lykwols om dingen út 'e Sith-taal oer te setten, sadat er harren net fertelle kin wat de ynskripsje ynhâldt.
Wannear't it selskip út it gongestelsel ûntkommen is, binne se it iens dat se net werom kinne om 'e Millennium Falcon op te heljen, mei't it by dat romteskip no sûnder mis optilt fan 'e stoarmtroepers. Ynstee beslute se de planeet mei it romteskip fan Ochi te ferlitten. Foar't Dameron, Finn en Chewbacca it âlde skip ree hawwe om op te starten, giet Rey allinnich de woastyn yn foar in konfrontaasje mei Kylo, waans oanwêzigens se op Pasaana gewaarwurdt. As se net op 'e tiid weromkomt, set Chewbacca efter har oan, mar hy wurdt finzen nommen troch de Ridders fan Ren, Kylo syn trewanten. Finn sjocht hoe't Chewbacca yn in romtefear laden wurdt. Hy skrept nei Rey ta, en as der in romtefear opstiget, ropt er har ta dat Chewbacca dêryn sit. Rey brûkt de Krêft om it romtefear werom nei de planeet te lûken, mar Kylo brûkt lykwols de Krêft om har tsjin te kearen. Dy ynspanning is tefolle foar Rey, en se ferliest de behearking oer de Krêft. In ûntlading fan Krêftwjerljocht, heech yn loft, soarget derfoar dat it romtefear ûntploft. Rey is raar gesteld, mei't se mient dat se Chewbacca ombrocht hat.
De Sith-dagge is ek ferlern gien, mei't Chewbacca dy by him hie. C-3PO oppenearret dat de tekst no inkeld yn syn ûnthâld opslein leit, mar dat dêr nimmen by kin, of it moat wêze dat syn ûnthâld fierders hielendal wiske wurde soe. Nei't Finn, Dameron en Rey fêststeld hawwe dat de robot R2-D2, dy't by generaal Leia Organa efterbleaun is op 'e fersetsbasis, geregeldwei in back-up makket fan it ûnthâld fan C-3PO, beslute se dat yn dit gefal it doel de middels hilliget. Dameron hat op 'e planeet Kijimi kunde oan in ekspêr yn roboatika, Babu Frik, dy't de ûnthâldswisking útfiere kin. Nei't de proseduere útfierd is, blykt dat de ynskripsje bestiet út 'e koördinaten fan 'e lokaasje fan 'e twadde weifiner. Rey fernimt op Kijimi wer de oanwêzigens fan Kylo Ren, waans stjerreslachskip yn in baan om 'e planeet arrivearre is. Mar se wurdt ek de oanwêzigens fan Chewbacca gewaar, dy't oan board fan dat stjerreslachskip is. Finn, Dameron en Rey riddenearje dan út dat der op Pasaana twa romtefearen west hawwe moatte: ien dêr't Finn Chewbacca yngean seach, en in oarenien dy't Rey by fersin ferneatige hat.
Letter stjoert Rey, dy't mei Kylo syn weifiner it paad nei Exegol ûntdekt, de koördinaten fan har rûte troch oan R2-D2. It Ferset, dat nei it ferstjerren fan Leia Organa no oanfierd wurdt troch Dameron en Finn, komt fanwegen mei alle skippen dêr't it oer beskikt en folget Rey nei Exegol. Dêr oankommen bynt Dameron mei de rest fan 'e piloaten de striid oan mei de oermacht fan 'e Lêste Oarder, wylst Finn him mei de beriden âld-stoarmtroepers fan Kef Bir ûnder lieding fan Jannah ôfsette lit oan board fan it fijannige stjerreslachskip fan generaal Pryde. Dêr witte se it sein te sabotearjen dat de float fan 'e Lêste Oarder nedich is om fan it planeetoerflak op te stiigjen. Pryde lit syn systeem lykwols reboote. Wylst de oaren fan harren groep fan it stjerreslachskip evakuëarre wurde, wegeret Finn fan board te gean, en Jannah bliuwt by him. Tegearre nimme se de kontrôle oer ien fan 'e boardkanonnen oer en rjochtsje dat op 'e brêge. As se it wapen ôffjurje, giet de hiele brêge nei gychem en Pryde en syn stêf komme om. It stjerreslachskip begjint del te stoarten, en Finn en Jannah wurde op it lêste momint rêden troch Lando en Chewbacca yn 'e Millennium Falcon. De Slach by Exegol rint út op 'e ferneatiging fan 'e Lêste Oarder en in grutte oerwinning foar it Ferset.
HIStory World Tour
alt=Logo fan Michael Jackson's HIStory Tour|thumb|247x247px|Logo fan Michael Jackson's HIStory Tour De HIStory World Tour wie de tredde en lêste wrâldtoernee fan Michael Jackson as soloartiest. It toernee duorre fan 7 septimber 1996 oant en mei 15 oktober 1997 en besloech Jeropa, Afrika, Aazje, Austraalje en Hawaï. alt=Byld fan Michael Jackson ta promoasje fan it toernee.|thumb|Byld fan Michael Jackson ta promoasje fan it toernee. Jackson trede yn dizze toer fiif kear op yn Nederlân. Alle fiif konserten fûnen plak yn de Amsterdam ArenA.
Drachtster Boys
Drachtster Boys is in fuotbalklup út Drachten dy't yn de Earste klasse spilet.
De Drachtster Boys promovearren yn 2005 nei de haadklasse nei twa jier ôfwêzichheid op dit nivo troch kampioen te wurden fan de earste klasse E. Yn 2005 pleatste de Drachtster Boys him ek foar de KNVB-beker troch yn de distriktsbeker noard by de earste fjouwer te einigjen. Yn 2006 degradearre Drachtster Boys nei de earste klasse.
De ferieniging hat mear as 1100 leden (2006).
De klup hat ek in team yn de earedifyzje sealfuotbal foar froulju.
Sjoch ek
List fan Fryske fuotbalferienings
Hiddemastate
De stins waard mooglik al yn de 13e iuw boud. Yn de '’Tegenwoordige Staat der Vereenigde Nederlanden’' stiet dat “De Kerk deezer plaats is ter eere van St. Marten gesticht, door twee Zusters, woonachtig op Hiddema State, onder deeze Parochie”. Dat wie al yn de trettjinde iuw. Yn de fûneminten fan de pleats binne âlde Fryske kleastermoppen ferwurke dy't út dy tiid komme.
Yn 1698 binne de hearen Sjuck Gerrolt en Taco fan Burmania as kurators oer jonker Duco Gerrolt fan Burmania, hear fan Camminghaburch, yn it besit fan it stimrjocht dat op de state leit. Yn 1700 stiet Duco Gerrolt sels as eigener neamd yn it floreenkohier. Brûker is dan Pijtter Broers. Oft de state dan noch bestiet wurdt der net by fermelde, mar die wie doe grif al ferdwûn.
In de 19e iuw waard de pleats bewenne troch de destiids yn West-Europa rûnom bekende feehanneler Pieter Annes Boersma, ek wol Pieter Annes fan Himpens neamd. Hy ferhannele in soad Frysk kofee nei Hollân en eksportearre kij nei ferskate lannen. Nei Ingelân wol safolle dat hy yn Londen in eigen makelder oansteld hie. Mar ek sette hy alle jierren “met eene onoverzienbare menigte” keallen op Drachten ta, dêr't hy se oan Pruisyske hannelers ferkocht dy't se nei Poalen ferfierden. Boersma waard in ryk man troch dy hannel, hoewol't er de legere skoalle nea ôfmakke hie en net lêze, skriuwe of boekhâlde koe.
Yn 1960 ûntdekte de destiidske eigener B. de Boer op it terrein njonken de pleats in dimpt gat mei in trochsneed fan ien meter. It blykte in 4 meter djippe put te wêzen en op de boaiem waarden acht puntgeve kûgelpotten út de 12e iuw fûn. De potten binne oan it Frysk Museum skonken.
Albertville (Frankryk)
thumb|left|100px|Wapen fan Albertville Albertville (Savoyaardsk: Arbèrtvile) is in stêd yn it súdeasten fan Frankryk. It leit yn it departemint Savoie yn it Frânske part fan de Alpen. It leit yn it arrondissemint mei de lykneamige namme Albertville. Troch de stêd rint de rivier Arly. De stêd hat sawat 18.000 ynwenners dy't Albertvillois neamd wurde.
Yn 1992 binne dêr de Olympyske Winterspullen hâlden yn it skygebiet fan Les Trois Vallées en La Plagne. Yn datselde jier waarden ek de Paralympyske Winterspullen 1992 yn Albertville hâlden. Westlik fan Albertville leit it Olympysk park mei ferskate stadions en yn de stêd is it Olympysk Hûs (Frânsk: Maison des 16es Jeux Olympiques d'Hiver) werom te finen.
Fryske Aksje
thumb|300px|Freedsume demonstraasje FRA yn Ljouwert (Ljouwerter Krante 27-12-1988). De Fryske Aksje (ôfkoarte FRA) wie yn it tiidrek 1988-1998 in kollektyf dat foar de Fryske belangen yn 't spier wie. De groep presintearre him yn 1988 yn de media.
Skie (hâlder)
In skie, skeef, skjidde of fuorre is in hâlder dêr't in stek- of slachwapen (mês, dagge, degen, swurd ensafuorthinne) of bile bewarre wurdt om it wapen en de brûker te beskermjen. De skie wurdt meast makke fan hout as lear en kin op de rêch as oan in riem droegen wurde sadat it wapen direkt brûkt wurde kin.
Reinder Triemstra
Reinder Triemstra (Sint-Jabik, 27 jannewaris 1957) wie in aktyf keatser fan 1975 oant en mei 1991. Waard 32 kear kening en helle 393 punten foar it ivich keatsklassemint. Begûn nei syn aktive karriëre keatswanten te meitsjen en wurket ûnder in lisinsje fan it KNKB.
De Hoop (Stiens)
De Hoop is in stellingmûne yn Stiens en waard boud yn 1853. It is in houten achtkante mei stiennen ûnderbou. De mole wurdt brûkt as nôtmûne en hat twa koppel mealstiennen.
Beskriuwing
Yn 1922 waard de út 1853 stammende mûne oant de stiennen ûnderbou ôfbrutsen. Dat bleau sa oant 1977, doe't it plan útfierd waard om de mûne te restaurearjen en werom te bringen yn de oarspronklike steat. De foltôging dêrfan fûn plak yn 1979. De mûne stie wer folslein yn it wurk en wurke foar de "Echte Bakkers" yn Fryslân. Op de nijjiersmoarn fan 1 jannewaris 1992 rekke in fjoerpylk it reiten tek fan de mûne, dy't it bouwurk yn 'e lôge sette. De mûne baarnde oant op de stiennen ûnderbou folslein ôf en waard noch yn itselde jier wer opboud. Frijwilligers litte de mûne hast alle sneonen wurkje.
Yn it ramt fan de weryndieling waard de nôtmûne yn 2017 troch de gemeente Ljouwerteradiel oerdroegen oan de gemeente Ljouwert. De mûne is in gemeentlik monumint.
Boppe de tagongsdoar hinget in ôfbyld fan it Ambachtlik Nôtmûnders Gild.
Technyske ynformaasje
De binnenroede fan it wjukkenkrús hat Van Bussel-noazen mei Ten Havekleppen en de bûtenroede hat it Fauëlsysteem mei remkleppen. De mûne hat in neutenkruiwurk mei 16 neuten, dat betsjinne wurdt mei in kruilier mei rûngeand keatling.
Campeche (steat)
Campeche is in dielsteat fan Meksiko. It leit yn it westen fan it skiereilân Yucatán en waard yn 1857 in bestjoerlike ienheid. De dielsteat grinzet yn it westen oan Tabasco, yn it suden oan Gûatemala, yn it easten oan Quintana Roo en yn it noardeasten oan de dielsteat Yucatán. In grut part fan de dielsteat is bedutsen troch in ticht beboske reinwâld, oan de Golf fan Meksiko binne ierdoaljefjilden.
Joachim Hoppers
thumb|Joachim Hopperus Joachim Hoppers ek: Joachim Hopperus (Snits, 11 novimber 1523 - Madrid, 11 desimber 1576) wie in jurist en heechlearaar.
Nei de Latynske skoalle yn Haarlim die er de stúdzjes Rjochten en Filosofy yn Leuven, Parys en Orléans en promovearre yn 1553. Dêrnei waard er heechlearaar yn Leuven en -mei troch syn freonskip mei Viglius fan Aytta- riedshear yn de Grutte Riefan Mechelen, lid fan de Geheime Rie en Rie fan Steat en adviseur fan Filips II oangeande Nederlânske saken yn 1566. De Erasmiaan Hoppers karde de hurde maatregels fan Filips tsjin de Byldestoarm ôf. Syn trou oan Fryslân blykt út brieven mei stikjes Frysk (Gaasterlânsk), út de Tabula, beskriuwing fan in soarte gouden iuw, ûnder oare fan Fryslân. Syn kaart fan de Romeinske tiid yn Fryslân is de earste fan de histoaryske geografy.
Syn opfiedkundige tinkbylden yn Ferdinandus, sive de institutione principis koe hy foar in part tapasse as oprjochter fan de Hegeskoalle fan Douay (1561), mar hy wie mear professor as steatsman.
Genêskunde
thumb|220px|Byld fan Asklepius, Grykske god fan de genêskunde, Kopenhagen Genêskunde is de wittenskip dy't him dwaande hâld mei de aard en oarsaak fan syktes en de middelen om dy syktes te genêzen. Derneist sjocht men yn dat it foarkommen fan syktes hieltyd wichtiger wurdt en de genêskunde hâldt him hjoeddeisk dêrom ek in soad dwaande mei previnsje.
Streamings
De twa grutte streamings binnen de genêskunde wurde oantsjut nei harren posysje op de Ierde:
Spesjalismen
Binnen de genêskunde wurdt ûnderskie makke tusken beskôgjende, snijende en ûnderstypjende spesjalismen. Dêrneist is der de sosjale genêskunde, dy't ûnder it beskôgjende spesjalisme falt.